Source: http://docplayer.fi/3720138-Tyoryhmamuistio-mmm-2003-11-metsatuhotyoryhma.html
Timestamp: 2018-01-17 13:54:18+00:00
Document Index: 26448799

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Työryhmämuistio MMM 2003:11. Metsätuhotyöryhmä - PDF
Download "Työryhmämuistio MMM 2003:11. Metsätuhotyöryhmä"
1 Työryhmämuistio MMM 2003:11 Metsätuhotyöryhmä Helsinki 2003
2 Maa- ja metsätalousministeriölle Maa- ja metsätalousministeriö asetti työryhmän, jonka tehtävänä oli 1) selvittää toimenpiteitä, joiden avulla voidaan varautua nykyistä paremmin erityisesti myrskyjen, mutta myös muiden tekijöiden aiheuttamiin metsätuhoihin ja vähentää niistä erityisesti metsätaloudelle aiheutuvia vahinkoja, 2) laatia yleissuunnitelma, jonka avulla äkillisten ja laajojen metsätuhojen edellyttämät toimenpiteet saataisiin käynnistettyä mahdollisimman nopeasti ja tehokkaasti, 3) selvittää kansainvälisen yhteistyön tarve ja keinot metsätuhokysymyksissä sekä 4) selvittää metsän hyönteis- ja sienituhojen torjuntaa koskevan lainsäädännön muutostarpeita. Työryhmän määräajaksi asetettiin ja se otti nimekseen metsätuhotyöryhmä. Maa- ja metsätalousministeriö päätti jatkaa työryhmän määräaikaa asti. Työryhmän puheenjohtajaksi määrättiin ylitarkastaja Mikko Peltonen maa- ja metsätalousministeriöstä. Työryhmän jäseniksi kutsuttiin ylitarkastaja Pirjo Tomperi sisäasiainministeriöstä, ylitarkastaja Mikko Kuusinen ympäristöministeriöstä, metsänhoitaja Hanna Soinne Metsähallituksesta, erikoistutkija Heikki Roininen Metsäntutkimuslaitoksesta, varttunut tutkija Katriina Lipponen Metsäntutkimuslaitoksesta, metsätietopalvelujen asiantuntija Sari Aldén Metsätalouden kehittämiskeskus Tapiosta, metsänhoitopäällikkö Antti Peltonen Pirkanmaan metsäkeskuksesta, varatoimitusjohtaja Simo Jaakkola Koneyrittäjien liitosta, osastopäällikkö Pekka Airaksinen Maa- ja metsätaloustuottajain Keskusliitto MTK ry:stä, metsätalousinsinööri AMK Aura Heikura METO - Metsäalan Asiantuntijat ry:stä, osastopäällikkö Pertti Litmanen Metsäteollisuus ry:stä sekä työehtosihteeri Aulis Nevalainen Puu- ja erityisalojen liitosta. Työryhmän sihteeriksi kutsuttiin tutkija Antti Pouttu Metsäntutkimuslaitoksesta. Metsänhoitaja Erkki Hallman Metsähallituksesta korvasi Hanna Sointeen alkaen. Työryhmä kokoontui 10 kertaa ja teki metsäpaloihin, ennallistamiseen ja metsävakuutuksiin liittyvän retkeilyn Evolle. Työryhmän työskentelyn edistymistä on voinut seurata maa- ja metsätalousministeriön Internet-sivuilla. Työryhmä kuuli asiantuntijoina apulaisosastopäällikkö Pentti Lähteenojaa maa- ja metsätalousministeriöstä, dosentti Timo Kuuluvaista Helsingin yliopistosta, riskipäällikkö Pekka Kokkoa Tapiola-yhtiöistä, vanhempi tutkija Matti Siréniä Metsäntutkimuslaitoksesta, varttunut tutkija Juha Siitosta Metsäntutkimuslaitoksesta, tutkija Hannu Yli-Kojolaa Metsäntutkimuslaitoksesta, meteorologi Hilppa Myllystä Ilmatieteen laitokselta, dosentti Heli Peltolaa Joensuun yliopistosta, tutkija Juha Sunia Helsingin yliopistosta, metsäasiantuntija Sini Harkkia Suomen luonnonsuojeluliitto ry:stä, palomestari Tapio Klemelää Hämeenlinnan pelastuslaitokselta ja käyttöpäällikkö Seppo Uotista Vattenfall Verkko Oy:stä. Projektisihteeri Timo Heikkilä sisäasiainministeriöstä kirjoitti metsäpaloja koskevan luvun. Lisäksi tutkija Tero Laakso Joensuun yliopistosta esitti kommentteja metsän hyönteis- ja sienituhojen torjunnasta annetun lain muutostarpeita käsittelevään osuuteen. Johtaja Hannu Kukkonen Kasvintuotannon tarkastuskeskuksesta ja tutkija Martti Varama Metsäntutkimuslaitoksesta kommentoivat laajasti muistiota.
3 Saatuaan työnsä päätökseen työryhmä luovuttaa muistionsa kunnioittaen maa- ja metsätalousministeriölle. Helsingissä 30 päivänä toukokuuta 2003 Mikko Peltonen Pekka Airaksinen Sari Aldén Erkki Hallman Aura Heikura Simo Jaakkola Mikko Kuusinen Katriina Lipponen Pertti Litmanen Aulis Nevalainen Antti Peltonen Heikki Roininen Pirjo Tomperi Antti Pouttu
4 Tiivistelmä Maa- ja metsätalousministeriö asetti metsätuhotyöryhmän, jonka tehtävänä oli selvittää toimenpiteitä, joilla varaudutaan nykyistä paremmin erityisesti myrskyjen, mutta myös muiden tekijöiden aiheuttamiin metsätuhoihin ja vähennetään tuhoista metsätaloudelle aiheutuvia vahinkoja. Työryhmän tuli laatia yleissuunnitelma äkillisten ja laajojen metsätuhojen varalle, sekä selvittää kansainvälisen yhteistyön tarve ja keinot metsätuhokysymyksissä. Lisäksi tuli selvittää metsän hyönteis- ja sienituhojen torjuntaa koskevan lainsäädännön muutostarpeita. Laajimmat ja taloudellisesti merkittävimmät metsätuhot Suomessa aiheutuvat myrskyistä. Muita merkittäviä tuhonaiheuttajia ovat lumi, metsäpalot, hyönteisistä etenkin eräät kaarnakuoriaiset ja kärsäkkäät, sienitaudeista kuusen- ja männynjuurikääpä sekä versosurma. Lähialueillamme on viimeisten vuosikymmenten aikana sattunut laajoja myrskytuhoja, joista on aiheutunut vakavia hyönteisten aiheuttamia seuraustuhoja. Tällaisilta on Suomessa toistaiseksi vältytty. Myrskyjen ja metsäpalojen seurauksena syntyy toisaalta luonnonsuojelullisesti arvokkaita kohteita, joita pyritään saamaan keinotekoisesti aikaan ennallistamisella. Myrskyjen ja muiden tekijöiden aiheuttamia vahinkoja voidaan vähentää metsänhoidon ja metsäsuunnittelun menetelmillä. Työryhmä esittää, että hyvän metsänhoidon suosituksia täydennetään myrsky- ja lumituhojen vähentämiseen tähtäävillä suosituksilla sekä sähkölinjojen läheisyydessä sijaitsevien metsiköiden käsittelyohjeilla. Hyväkuntoinen metsätieverkosto parantaa valmiutta torjua erilaisia metsätuhoja. Metsäpalojen ilmavalvontaa tulee jatkaa ja kehittää. Työryhmä katsoo, että luonnonkatastrofien jälkeisessä pelastustoiminnassa ja sähkönjakeluhäiriöiden korjaamisessa metsäammattilaisia ja metsäkoneita voitaisiin hyödyntää nykyistä paremmin. Metsäammattilaisten, sähköyhtiöiden ja pelastustoimen yhteistyö on tehokkainta, jos se perustuu ennakolta tehtyihin sopimuksiin ja suunnitelmiin. Pelastushenkilöstön ja sähköyhtiöiden asentajien täydennyskoulutuksessa tulee hyödyntää nykyistä paremmin metsäalan oppilaitosten osaamista. Metsätalouden toimijoiden selkeä, ennakolta sovittu yhteishenkilöverkosto tehostaa metsätuhojen metsätaloudelle aiheuttamien ongelmien nopeaa selvittämistä. Työryhmän yleissuunnitelma sisältää valmiustilan kohottamisen, välitöntä vaaraa aiheuttavien tilanteiden purkamisen, tuhojen laajuuden arvioinnin, tuhojen leviämisen estämisen, tiedottamisen, tuhoalueiden puunkorjuun erityisjärjestelyt ja toiminnan jälkiarvioinnin. Työryhmä esittää, että poikkeuksellisen vakavien metsätuhojen laajuuden arviointi tulee olla mahdollista suorittaa valtion kustannuksella lentokonekartoituksilla tai ilmakuvauksella. Työryhmä katsoo, että Suomen ja Venäjän viranomaisten välisissä neuvotteluissa tulee ottaa esille yhteistyön kehittäminen maittemme rajan läheisyydessä sattuvien metsäpalojen ja muiden metsätuhojen torjunnassa. Työryhmä esittää, että suomalaisten metsäkone- ja metsätalousyrittäjien valmiutta osallistua myrskyalueiden raivaustöihin ja myös tavanomaisiin puunkorjuutöihin muiden EU-maiden alueilla parannetaan luomalla yhteyksiä ulkomaille ja laatimalla ulkomailla urakointia koskeva käsikirja. Työryhmä esittää, että metsän hyönteis- ja sienituhojen torjuntaa koskevissa säädöksissä annettuja vahingoittuneiden havupuiden poistolle asetettujen kynnysarvoja tarkistetaan tutkimusten perusteella. Poistovelvoite tulee muuttaa koskemaan vain järeää kuusta. Poistovelvoitteen ei tule koskea metsälain erityisen tärkeitä elinympäristöjä, kestävän metsätalouden rahoituslain ympäristötukikohteita ja metsäluonnon hoitohankkeita, eikä metsälain nojalla toteutettavia NATURA alueita. Lisäksi työryhmä esittää, että lakiin lisätään menettely, jonka nojalla metsänomistajan on mahdollista jättää metsään säädösten kynnysarvot ylittäviä määriä vahingoittuneita puita kohteille, joiden tarkoituksena on edistää metsäluonnon monimuotoisuutta. Työryhmä katsoo kuitenkin, että talousmetsien käsittelyssä yleisenä periaatteena on edelleen suositeltavaa, että myrskyn, lumen tai muun tuhonaiheuttajan vahingoittamat havupuut poistetaan metsästä, jos niistä todennäköisesti leviää metsän terveydelle ja elinvoimalle sekä puutavaran tekniselle laadulle haitallisia hyönteisiä tai sienitauteja. Metsäluonnon monimuotoisuuden lisäämiseen tähtäävät toimenpiteet tulee suunnitella ja toteuttaa siten, ettei metsien terveyttä eikä kestävää puuntuotantoa vaaranneta.
5 Sammandrag Jord- och skogsbruksministeriet tillsatte den 6 augusti 2002 en arbetsgrupp med uppgift att utreda genom vilka åtgärder man bättre än i dagens läge kan bereda sig på skogsskador som orsakas i synnerhet av stormar men även av andra faktorer. Dessutom skall åtgärderna minska de skador som åsamkas skogsbruket. I arbetsgruppens uppgifter ingick också att utarbeta en översiktlig plan avseende akuta och omfattande skogsskador och att klarlägga behovet av och metoder för internationellt samarbete inom frågor som gäller skogsskador. Dessutom skulle behoven av ändringar i lagstiftningen som gäller bekämpning av insekt- och svampskador i skog utredas. I Finland orsakar stormarna de mest omfattande och ekonomiskt mest betydande skogsskadorna. Andra betydande skadegörare är snö, skogsbränder, bland insekterna främst vissa barkborrar och vivlar, svampsjukdomar som gran- och tallrotticka samt tallens knopp- och grentorka. Under de senaste decennierna har omfattande stormskador inträffat i våra närområden och de har lett till allvarliga följdskador orsakade av insekter. I Finland har vi hittills undgått att drabbas av dylika. Till följd av stormar och skogsbränder uppkommer å andra sidan ur naturvårdssynpunkt värdefulla objekt som man genom rekonstruering strävar att åstadkomma på artificiell väg. Skador som orsakas av stormar och andra faktorer kan minskas med hjälp av metoder för skogsvård och skogsplanering. Arbetsgruppen föreslår att rekommendationerna för god skogsvård kompletteras med rekommendationer som fokuserar på minskandet av storm- och snöskador samt med anvisningar för behandling av skogsbestånd i närheten av ellinjer. Ett nätverk av skogsvägar i gott skick förbättrar beredskapen för bekämpning av olika slag av skogsskador. Man bör fortsätta med luftövervakningen av skogsbränder och utveckla den. Arbetsgruppen anser att skogsfackmän och skogsmaskiner kunde utnyttjas bättre vid räddningsverksamheten och reparationerna av störningar i eldistributionen efter naturkatastrofer. Samarbetet mellan skogsfackmännen, elbolagen och räddningsväsendet är effektivast om det grundar sig på avtal och planer som uppgjorts på förhand. Inom vidareutbildningen av räddningspersonalen och elbolagens montörer bör kunnandet vid skogsbranschens läranstalter utnyttjas i högre grad än vad nu är fallet. Ett tydligt och på förhand överenskommet nätverk av kontaktpersoner för aktörerna inom skogsbranschen försnabbar utredningen av de problem som skogsskadorna orsakar för skogsbruket. I arbetsgruppens översiktliga plan ingår höjning av beredskapen, utredande av situationer som orsakar omedelbar fara, bedömning av skadornas omfattning, förhindrande av att skadorna sprider sig, information, specialarrangemang för idkande av virkesdrivning på skadeområden samt utvärdering av verksamheten i efterhand. Arbetsgruppen föreslår att det skulle vara möjligt att på statens bekostnad värdera omfattningen av exceptionellt allvarliga skogsskador med hjälp av flygkarteringar eller flygfotografering. Enligt arbetsgruppens åsikt bör utvecklingen av samarbetet i fråga om bekämpning av skogsbränder och andra skogsskador som inträffar i närheten av gränsen mellan Finland och Ryssland tas upp till diskussion vid förhandlingarna mellan våra länder. Arbetsgruppen föreslår att de finländska skogsmaskins- och skogsbruksföretagarnas beredskap att delta i röjningsarbetena på stormdrabbade områden och likaså i sedvanliga drivningsarbeten på andra EU-länders områden förbättras genom att man skapar kontakter till utlandet och utarbetar en handbok om entreprenad utomlands. Arbetsgruppen föreslår att de tröskelvärden som i författningarna om bekämpning av insekt- och svampskador i skog uppställts för avlägsnandet av skadade barrträd justeras på basis av undersökningar. Skyldigheten att avlägsna träd bör ändras till att enbart gälla grova granar. Skyldigheten skall inte omfatta särskilt viktiga livsmiljöer enligt skogslagen, miljöstödsobjekt och projekt för vård av skogsnaturen enligt lagen om finansiering av hållbart skogsbruk eller NATURA områden som verkställs med stöd av skogslagen. Dessutom föreslår arbetsgruppen att till lagen fogas ett förfarande med stöd av vilket en skogsägare får lämna kvar ett större antal skadade träd på objekt som syftar till att främja skogsnaturens mångfald än vad tröskelvärdena i författningarna skulle medge. Arbetsgruppen anser dock att den allmänna principen vid behandling av ekonomiskogar fortfarande bör vara att barrträd som skadats av storm, snö eller andra skadegörare avlägsnas från skogen om de sannolikt sprider sådana insekter eller svampsjukdomar som är skadliga för skogens hälsa och livskraft samt för virkets tekniska kvalitet. Åtgärderna för att öka skogsnaturens mångfald bör planeras och genomföras så att de inte äventyrar vare sig skogarnas hälsa eller en hållbar virkesproduktion.
6 Sisällys Tiivistelmä Sammandrag 1 Johdanto Työn tausta Työryhmän lähtökohdat ja työn rajaus Laajat ja äkilliset metsätuhot Suomessa Myrsky- ja lumituhot Metsäpalot Hyönteis- ja sienituhot Lähialueiden tuhotilanne Myrskyt, metsäpalot ja monimuotoisuus Varautumiseen ja vahinkojen vähentämiseen tähtäävät keinot Ennakoivat toimenpiteet Työryhmän ehdotus yleissuunnitelmaksi laajojen ja äkillisten metsätuhojen varalle Kansainvälisen yhteistyön tarve ja keinot metsätuhoasioissa Metsän hyönteis- ja sienituhojen torjunnasta annetun lain ja sen nojalla annettujen muiden säädösten muutostarpeet Havupuutavaran välivarastoinnin määräajat Vahingoittuneiden puiden poistaminen metsästä Vahingonkorvausvelvollisuus Metsätuhojen torjuntaa koskevien säädösten yhdistäminen metsälakiin Muutostarpeet, jotka koskevat viittauksia valvonta- ja valitusviranomaisiin Perustuslain säätämisestä johtuvat muutostarpeet Liitteet Asiantuntijoiden alustukset Kirjallinen yms. materiaali...30
7 6 1 Johdanto 1.1 Työn tausta Maa- ja metsätalousministeriö asetti vuonna 1978 toimikunnan laatimaan ehdotuksen metsätuhojen torjumiseksi tarvittavista lainsäädännöllisistä ja muista toimenpiteistä. Metsätuhotoimikunnan mietintö valmistui vuoden 1979 lopussa ja siihen sisältyi ehdotus hallituksen esitykseksi laiksi metsätuhojen torjunnasta (Metsätuhotoimikunta 1979). Toimikunta ehdotti myös metsätuhoihin liittyvän tutkimuksen, koulutuksen ja neuvonnan tehostamista sekä listasi suosituksia tärkeimmiksi katsomiensa metsätuhojen torjunnasta. Merkittävinä metsätuhojen aiheuttajina metsätuhotoimikunta piti juurikääpää, männynversoruostetta, tukkimiehentäitä ja hirvieläimiä. Laki (263/1991) ja asetus (1046/1991) metsän hyönteis- ja sienituhojen torjunnasta annettiin vasta vuonna 1991, mutta säädösvalmistelu pohjautui pitkälti metsätuhotoimikunnan alkuperäiseen esitykseen. Metsätuhotoimikunnan mietinnössä mainittiin myös kesäaikaisten hakkuiden yleistymiseen liittyvät metsänterveysongelmat. Maa- ja metsätalousministeriö asetti vuonna 1999 kesähakkuutyöryhmän selvittämään mm. kesäaikana tehtävien hakkuiden vaikutuksia metsäluonnolle ja metsien terveydelle. Työryhmä esitti muistiossaan varsin kattavasti juurikäävän leviämisen estämiseen tähtääviä toimenpiteitä (Kesähakkuutyöryhmä 2000). Viime vuosien poikkeuksellisen laajat ja voimakkaat myrskyt ovat ravistelleet metsiä eri puolilla Eurooppaa. Joulukuun 1999 myrskyissä eurooppalaista metsää kaatui yhteensä noin 200 miljoonaa kuutiometriä (Metsien tila Euroopassa ). Pahimmin myrskyt koettelivat Ranskaa, jossa puuta kaatui tai silpoutui 140 miljoonaa kuutiometriä. Mittavia tuhoja esiintyi myös Saksassa, Sveitsissä, Itävallassa, Liettuassa, Tanskassa ja Etelä-Ruotsissa. Myrskyillä oli ennen kokemattoman suuret vaikutukset tuhoalueiden metsätalouteen ja puumarkkinoihin. Myös suomalaisia metsäkoneyrittäjiä osallistui tuhoalueiden puunkorjuuseen. Suomessa koettiin pahimmat myrskytuhot sitten luvun puolivälin, kun marraskuun 2001 Pyryn ja Janikan päivien myrskyt kaatoivat yli 7 miljoonaa kuutiometriä puuta. Heinäkuussa 2002 Unto-myrsky vielä lisäsi tuhoja noin miljoonalla kuutiometrillä. Maa- ja metsätaloustuottajain Keskusliitto MTK r.y. esitti vuonna 2001 maa- ja metsätalousministeriölle laajapohjaisen työryhmän asettamista mm. kartoittamaan ja selvittämään niitä toimenpiteitä, joita metsäalan toimijoiden odotetaan tekevän myrsky- tai muun suurtuhon tapahtuessa. Vuosien 2001 ja 2002 suurmyrskyjen jälkien korjaamisessa kriisivalmiutta testattiin todellisissa tilanteissa ensimmäiseen kertaan lähes kahteenkymmeneen vuoteen. Kauppa- ja teollisuusministeriön teettämä selvitys myrskyjen aiheuttamien sähkönjakeluhäiriöiden vähentämisestä valmistui keväällä 2002 (Sähkön toimitusvarmuuden 2002). Vaikka metsätalouden organisaatiot selvisivät myrskytuhoalueiden korjuusta hyvin, laajoihin metsätuhoihin liittyy monia ajankohtaisia kysymyksiä, joiden selvittäminen parantaisi myös metsätalouden valmiuksia suoriutua luonnonilmiöiden aiheuttamista kriiseistä tulevaisuudessa. 1.2 Työryhmän lähtökohdat ja työn rajaus Tehtävänannon mukaisesti metsätuhotyöryhmän tarkastelu keskittyy laaja-alaisiin ja äkillisiin metsätuhoihin, joita Suomessa ovat tähän mennessä aiheuttaneet lähinnä myrskyt ja metsäpalot Myös hyönteisten ja sienitautien aiheuttamat tuhot sisältyvät työryhmän tarkasteluun, erityisesti kun kyseessä ovat myrskyjen tai metsäpalon vaurioittamalta alueelta ympäröiviin metsiin mahdollisesti leviävät hyönteiset tai sienet. Männyille vaarallisen, havupuussa ja -puupakkauksissa leviävän mäntyankeroisen (Bursaphelenchus xylophilus) löytymistä Suomen metsistä voitaisiin pitää suurtuhon kaltaisena
8 7 vahinkona. Metsätuhotyöryhmä ei kuitenkaan syvenny tarkastelemaan mäntyankeroiseen liittyviä kysymyksiä, koska sen torjuntaa varten laadittiin äskettäin maa- ja metsätalousministeriön johdolla erityinen kriisivalmiussuunnitelma (Varautuminen mäntyankeroisen 2002). Myös muut maanosasta toiseen leviävät tuholaiset ja kasvitaudit voivat muodostaa merkittävän uhan metsiemme terveydelle. Tulokaslajit ovat aiheuttaneet laajoja metsätuhoja eri puolilla maailmaa. Suomessa metsien terveydentila on kuitenkin toistaiseksi säilynyt varsin hyvänä. Tulokaslajien aiheuttamia riskejä pohditaan parhaillaan maa- ja metsätalousministeriön asettamassa laajapohjaisessa työryhmässä, jonka tehtävänä on laatia kansallinen kasvinsuojelustrategia. Kasvinsuojelustrategia, jonka on määrä valmistua vuoden 2003 loppuun mennessä, tulee pitämään sisällään tulokaslajien torjunnan tavoitteet ja niihin liittyvät toimenpide-ehdotukset. Työryhmä lähestyy metsätuhoja metsätalouden näkökulmasta, kuitenkin siten, että yhteistyö ja toiminnan koordinointi yhteiskunnan muiden toimijoiden kanssa otetaan huomioon. Esimerkiksi myrskyjen jälkien korjuussa metsäammattilaisten on toimittava yhteistyössä pelastustoimen ja sähköyhtiöiden kanssa. Metsätuhoilla on toisaalta myös metsäluonnon monimuotoisuutta edistäviä vaikutuksia lahopuun tai palaneen puun määrän lisääntyessä. Puuntuotannon ja luonnonsuojeluarvojen välisen tasapainon saavuttamiseksi vaaditaan metsätalouden ja ympäristöhallinnon välistä yhteistyötä, myös metsätuhoihin liittyvissä kysymyksissä.
9 8 2 Laajat ja äkilliset metsätuhot Suomessa 2.1 Myrsky- ja lumituhot Kesäaikaiset mittavat ukkospuuskat saattavat tietyissä olosuhteissa pyyhkäistä säärintamana laajojen alueiden yli. Tuloksena voivat olla heinäkuun 2002 Unto-myrskyn kaltaiset tuhot. Pienialaisempia ukkosmyrskyjä sattuu lähes vuosittain, mutta yleensä näiden aiheuttamat puustovauriot jäävät pienialaisiksi ja paikallisiksi. Kesäisille ukkospuuskille ovat luonteenomaisia pyörteiset ilmavirtaukset, jotka kaatavat, katkovat ja pirstovat runkoja. Syysmyrskyt roudattomana aikana voivat aiheuttaa laajoja metsätuhoja, kuten tapahtui marraskuun 2001 myrskyissä. Virallinen myrskyraja ylittyy, jos 10 minuutin keskituulennopeus on suurempi kuin 21 m/s. Tällaisia tuulennopeuksia on Suomessa mitattu ainoastaan merialueilla ja tunturien huipuilla. Myrskytuhojen syntymiselle ratkaisevaa on kuitenkin hetkellisten puuskien tuulennopeus, joka voi olla yli kaksi kertaa suurempi kuin keskinopeus. Marraskuun 2001 Janikan päivän myrskyssä hetkelliset puuskat olivat poikkeuksellisen voimakkaita - harjualueiden rinteiltä latvuston korkeudelta mitattiin tuulennopeudeksi jopa m/s. Syysmyrskyihin voi liittyä lisäksi säätilanteita, joissa voimakkaita tuulia edeltää hidasliikkeinen lumisaderintama. Lämpötilan vaihdellessa 0 C molemmin puolin lumi on vetistä ja raskasta ja katkoo puiden runkoja. Marraskuun 2001 Pyryn päivän myrskyn tuhoja lisäsi tykkyyntymistä seurannut pakkasen kiristyminen ja tuulen yltyminen. Laajat lumituhot ovat yleisimpiä Pohjois- Suomessa alueilla, joissa korkeus merenpinnasta ylittää 250 m. Etelä-Suomessa merkittäviä lumituhoja on esiintynyt lähinnä Suomenselän alueella ja rannikolla. Lumitaakka voi vahingoittaa kaikkia puulajeja, mutta tiheänä kasvatetut ja äskettäin harvennetut männiköt ovat kaikkein alttiimpia tuhoille. Jonkinasteisia lumituhoja esiintyy esim. Salpausselällä keskimäärin joka 5. vuosi ja Kainuussa joka 3. vuosi, kun suurimmassa osassa Suomea lumituhoja havaitaan joka vuosi. Pitkäaikaiset säätilastot eivät tue olettamusta, että ankarat myrskyt olisivat yleistymässä alueellamme. Ilmaston lämpeneminen voi kuitenkin lisätä syysmyrskyjen aiheuttamia puustovaurioita kahdella tavalla. Routa lisää merkittävästi puiden ankkuroitumista maahan ja vähentää tuulituhojen riskiä. Lämpenevän ilmaston myötä puustolle riskialtis roudaton aika pitenee ja tuulituhot voivat lisääntyä. Talvien leudontuminen lisäisi Pyry-myrskyn kaltaisen, lumituhoja aiheuttavan säätyypin esiintymisen todennäköisyyttä. Sen sijaan luvun lopulla Keski- Euroopan pohjoisosien yli pyyhkäisseen hurrikaanin kaltaisen sääilmiön ulottuminen Suomeen asti on tämän hetkisen meteorologisen tutkimuksen valossa erittäin epätodennäköistä ilmaston lämpenemisestä huolimatta. Taulukko 1. Laajimmat myrskytuhot viime aikoina Suomessa ja pääasialliset tuhoalueet. Aarno milj. m 3 Etelä-Pohjanmaa, Pirkanmaa Mauri milj. m 3 Lappi Manta milj. m 3 Savo, Pohjois-Karjala ja Länsi-Lappi Pyry ja Janika milj. m 3 Etelä-Pohjanmaa, Häme Unto milj. m 3 Savo
10 9 Kuva 1. Suurimmat keskimääräiset tuulennopeudet ja metsätuhoalueet Aarno- ja Mauri-myrskyissä (Suomen kartasto. 131 Ilmasto (1987). Maanmittaustoimisto lupa nro 6/MYY/01). 2.2 Metsäpalot Tuli ja metsäpalot kuuluvat Suomen havumetsävyöhykkeen luonnolliseen ekologiaan. Kesän sääoloilla on merkittävä vaikutus metsäpalojen määrään, laajuuteen ja palojen voimakkuuteen. Palon rajoittuessa ainoastaan pintakasvillisuuteen (maapalo) merkittävä osa puustosta säästyy pahoilta vaurioilta ja jatkaa kasvuaan. Voimakkaissa latvapalotilanteissa voi puuston ja muun kasvillisuuden tuho olla totaalinen. Pääosa metsäpaloista on maapaloja. Tulen positiivisia vaikutuksia metsälle on maassamme pyritty hyödyntämään hallitulla metsien polttamisella mm. kaskeamalla ja metsänhoidollisella kulotuksella. Voimassa oleva lainsäädäntö on lähtenyt aina siitä, että ihmisten tai luonnon aikaansaamat hallitsemattomat metsäpalot tulee välittömästi sammuttaa. Tämä periaate on voimassa myös nykyisessä pelastuslaissa, ja se koskee myös luonnollisesti syttyneitä metsäpaloja luonnonsuojelualueilla. Suurin osa, noin % metsäpaloista syntyy ihmisten huolimattomuudesta tai muusta ihmisten toiminnasta. Salaman sytyttämien metsäpalojen osuus on viime vuosikymmenien aikana ollut
11 10 keskimäärin % suuruusluokkaa. Pitkällä aikavälillä tarkasteltuna vuotuinen palojen määrä on kasvanut, mutta samaan aikaan metsäpaloissa tuhoutunut metsäala on pienentynyt vuosi vuodelta luvun alussa metsäpaloja tutkineen Eino Saaren tekemien yhteenvetojen mukaan vuosina keskimääräinen paloala valtion mailla oli n. 130 ha / palo. Tämän vuosisadan alussa keskimääräinen palo-ala Pohjois-Suomessa on ollut n. 40 ha / palo ja Etelä-Suomessa n. 18 ha /palo. Taulukko 2. Suomen metsäpalojen lukumäärä ja paloissa tuhoutunut metsäala kymmenen vuoden jaksoissa lasketun keskiarvon mukaan, v mukaan lukien, sekä keskimäärin yhdessä palossa tuhoutunut ala viimeisen 50-vuoden ajanjaksolta. Lukuihin sisältyvät myös suoalueiden palot, joiden osuus on 3 5 %. Turvetuotantoalueilla sattuneet palot eivät sisälly tilastoihin. Aikajakso Paloja / v. Paloala / v. Paloala / palo ha 11 ha ha 2,8 ha ha 1,3 ha ha 0,7 ha ha 0,5 ha ha 0,2 ha Metsäpaloissa vuosina alkaneen kokonaispaloalan merkittävä väheneminen johtuu monesta eri tekijästä. Metsäpalontorjunnan tehostumiseen Suomessa on ollut vaikuttamassa mm. maaseutupalokuntien kaluston ja valmiuksien kehittyminen aikanaan voimassa olleen valtionapujärjestelmän ansiosta metsäautotieverkoston tihentyminen metsäpalojen valvonnan tehostuminen lentovalvonnan käyttöönoton seurauksena kansalaisille suunnatun valistustoiminnan tehostuminen. matkapuhelimien yleistyminen Suurpaloille alttiit kesät toistuvat keskimäärin kerran vuodessa. Tällöin sääoloissa esiintyy useita poikkeavia tekijöitä, jotka yhdessä aikaansaavat edulliset olosuhteet suurpalojen syntymiselle. Tällaisia säätekijöitä ovat mm. pitkäaikaiset sateettomat ja kuivat poutajaksot sekä voimakkaan tuuliset päivät, jolloin keskimääräinen tuulennopeus on yli 10 m/s. Jos edellä kuvattuihin olosuhteisiin liittyy vielä ukkosrintamia ja salamointia, suurpalojen syntyminen on todennäköistä. Taulukko 3. Esimerkkejä viime vuosikymmeninen aikana sattuneista suurpaloista Suomessa Isojoen-Honkajoen palo n ha 1960 Sallan, Tuntsan palo n ha (Suomen puolella) 1970 Kalajoen palo n ha 1970 Limingan palo n. 500 ha 1992 Lieksan palo n. 150 ha 1997 Laihian palo n. 150 ha 1997 Tammelan palo n. 250 ha 2.3 Hyönteis- ja sienituhot Hyönteistuhot Myrskyn kaatamissa ja metsäpalon vaurioittamissa puissa lisääntyvistä lukuisista hyönteisistä vain muutama laji voi Suomen olosuhteissa aiheuttaa taloudellisesti merkittäviä seuraustuhoja. Ensimmäisinä heikentyneisiin tai kaatuneisiin puihin iskeytyvät yleensä kovakuoriaisiin kuuluvat
12 11 kaarnakuoriaiset. Kaarnakuoriaisista tärkeimpänä lajina voidaan pitää kuusella elävää kirjanpainajaa (Ips typographus), joka pystyy yksilömäärien ollessa suuria iskeytymään myös täysin terveisiin pystypuihin. Pahimmassa tapauksessa kirjanpainajat voivat aiheuttaa laajoille alueille leviäviä tuhoja, joiden pysäyttäminen on vaikeaa. Jos myrskyt sattuvat peräkkäisinä vuosina tai kirjanpainajakantojen ollessa tavallista korkeammalla tasolla, seuraustuhojen riski on suuri. Juurineen kaatuneiden myrskypuiden aiheuttamaa riskiä lisää se, että ne ovat kirjanpainajille sopiva kasvualusta kahtena peräkkäisenä vuonna ja kannat voivat alkutilanteesta riippuen runsastua nopeasti vaarallisen korkealle tasolle. Kirjanpainajat ovat aiheuttaneet toistaiseksi lähinnä paikallisia tuhoja. Tähän mennessä pahin kirjanpainajatuho Suomessa alkoi 1911 Soanlahdella Karjalan kannaksella myrskyn kaatamista puista. Tuulenkaadoissa runsastuneet kirjanpainajat kuivattivat pystyyn m 3 iäkästä kuusimetsää vuosina (Saalas 1949). Janika- ja Pyry-myrskyt kohdistuivat onneksi alueille, joilla kirjanpainajakannat tuhon jälkeisen kesän tutkimusten perusteella olivat olleet yleisesti ottaen melko alhaisella tasolla. Vuoden 2002 kuivuuden takia puiden vastustuskyky voi olla laajoilla alueilla heikentynyt, mikä lisää kirjanpainajatuhojen todennäköisyyttä kesällä Kuusentähtikirjaaja (Pityogenes chalcographus) on Suomen yleisimpiä kaarnakuoriaisia, joka lisääntyy hakkuutähteissä ja muussa kuoripäällisessä kuusipuutavarassa. Tähtikirjaajan on todettu runsaana esiintyessään kykenevän tappamaan nuoria kuusia. Suomessa lajin tuhot ovat olleet pienialaisia, ja ne rajoittuvat yleensä paahteisiin aukonreunametsiin. Myös tämän lajin arvellaan hyötyvän kuivista ja kuumista kesistä. Janika- ja Pyry-myrskyjen kaatamissa puissa tähtikirjaajia tavattiin paikoin erittäin runsaasti. Heikentyneiden tai vaurioituneiden mäntyjen kuoren alla lisääntyviä kaarnakuoriaisia ovat pysty- ja vaakanävertäjä (Tomicus piniperda ja T. minor), joita kutsutaan myös yhteisesti ytimennävertäjiksi. Ne eivät pysty tappamaan terveitä mäntyjä, mutta aikuiset yksilöt kovertavat tuoreita vuosikasvaimia ontoiksi mäntyjen latvuksissa. Vuosikasvainten syönnistä voi aiheutua huomattavia kasvutappioita, erityisesti jos ytimennävertäjiä on metsikössä runsaasti useampina peräkkäisinä vuosina. Kaarnakuoriaisten lisäksi vaurioituneissa rungoissa lisääntyy myös muita kovakuoriaisia, kuten sarvijääriä (Cerambycidae) ja kärsäkkäitä (Curculionidae). Sarvijääristä kasvavalle puustolle vaarallisimpiin kuuluvat kuusijäärät (Tetropium spp.), jotka pystyvät iskeytymään myös terveisiin puihin. Ne eivät kuitenkaan ole aiheuttanut laajoja tuhoja vaan lähinnä yksittäisten puiden tai puuryhmien kuolemia. Kärsäkkäisiin kuuluvat tukkimiehentäi (Hylobius abietis) ja pikikärsäkkäät (Pissodes spp.) ovat merkittäviä taimituholaisia. Myrskytuhopuut eivät lisänne tukkimiehentäin lisääntymismateriaalia merkittävästi, sillä se lisääntyy ensisijaisesti havupuiden kannoissa ja hakkuutähteessä, mutta pikikärsäkkäät voivat lisääntyä myrskytuhopuissa merkittävästi. Myrskyistä riippumattomia, mutta taloudellisesti merkittäviä metsätuhohyönteisiä ovat Suomessa mäntypistiäiset, pilkkumäntypistiäinen (Diprion pini) ja ruskomäntypistiäinen (Neodiprion sertifer), sekä mäntymittari (Bupalus piniarius), joiden toukat syövät mäntyjen neulasia. Nämä lajit aiheuttavat ajoittain laajoja tuhoja, joista aiheutuu kuitenkin lähinnä kasvutappioita. Neulastuholaiset tappavat valtapuustoa vain, jos tuhot jatkuvat voimakkaina useita vuosia peräkkäin. Erityisesti ruskomäntypistiäinen hyötyy kuivista kesistä ja tuhojen arvellaan olevan lisääntymässä, mikäli ilmasto lämpenee (Koslov et al. 2003, julkaisematon käsikirjoitus). Mäntypistiäisistä ruskomäntypistiäinen on yleisempi. Sen toukat elävät kaikenikäisissä männyissä ja syövät vanhempia neulasia yleensä kesä-heinäkuussa. Noin 5-6 vuoden välein tavataan paikallisia joukkoesiintymiä, joiden aikana toukat syövät männyt lähes neulasettomiksi. Laajoja joukkoesiintymiä on esiintynyt vuoden välein. Neulasten menetys merkitsee puustossa kymmenessä vuodessa noin 40 %:n kasvun menetystä. Heikentyneet puut altistuvat usein myös
13 12 muille tuhonaiheuttajille. Pilkkumäntypistiäinen on tuholaisena paikallinen ja sukulaistaan ruskomäntypistiäistä harvinaisempi laji. Vuosina pilkkumäntypistiäisen eriasteisia tuhoja oli hehtaarin alueella. Tuhoja esiintyi Satakunnassa sekä laajalla vyöhykkeellä, joka ulottui Pohjois-Karjalasta Pohjois-Savon ja Keski-Suomen kautta Etelä-, Keski- ja Pohjois- Pohjanmaalle sekä Kainuun eteläosiin. Taulukko 4. Huomattavimpien metsähyönteistuhojen esiintymisvuodet ja esiintymisalueet (Kangas 1963, Juutinen 1967, Juutinen ja Varama 1986, Varama ja Niemelä 2001) Mäntymittari Saimaan alue Ruskomäntypistiäinen Etelä-Suomi Ruskomäntypistiäinen Lounais-Suomi Pilkkumäntypistiäinen Kankaanpää Pilkkumäntypistiäinen Kokkola Ruskomäntypistiäinen Pohjois-Savo Ruskomäntypistiäinen Kainuu Ruskomäntypistiäinen Savo ja Häme 1983 Pilkkumäntypistiäinen Itä-Uusimaa Mäntymittari Jaamankangas Pilkkumäntypistiäinen Etelä-Pohjanmaa, Satakunta Ruskomäntypistiäinen Laajalla alueella Etelä- ja Keski-Suomessa Pilkkumäntypistiäinen Laajalla alueella Keski- ja Etelä-Suomessa Sienituhot Valtakunnan metsien inventoinnin mukaan sienitaudit ovat merkittävin metsiemme terveyttä heikentävä tuhonaiheuttajaryhmä. Sienitaudit olivat vuosina alentaneet inventoinnissa käytettävää metsikön laatuluokkaa yhteensä 6,1 %:lla metsämaan pinta-alasta. Tarkkoja laskelmia sienitautien aiheuttamista tappioista ei ole käytettävissä. On kuitenkin esitetty arvioita, joiden mukaan taloudelliset menetykset yltäisivät vuosittain kymmenistä miljoonista jopa yli sataan miljoonaan euroon (Uotila ja Kankaanhuhta 1999). Suomen metsissä esiintyy laaja joukko puissa tauteja aiheuttavia sieniä, joista vain pienellä osalla on taloudellista merkitystä. Kuusenjuurikääpä (Heterobasidion parviporum) on taloudellisesti merkittävin sienitauti. Se aiheuttaa juuristosta korkealle runkoon nousevaa tyvilahoa erityisesti Etelä- ja Länsi-Suomen kuusikoissa. Myös toisesta juurikääpälajista, männyllä tyvitervastautia aiheuttavasta männynjuurikäävästä (H. annosum), koituu metsätaloudelle vuosittain huomattavia tappioita. Juurikäävän vaivaamat puut kaatuvat tai katkeilevat terveitä puita helpommin kovalla tuulella, joten juurikääpä lisännee myrskytuhoja metsissämme. Juurikäävän yleistyminen metsissämme on pitkälti seurausta 1960-luvulla käyttöön otetuista kesähakkuista, sillä tuoreet kannot ja puunkorjuun aiheuttamat juuri- ja juurenniskavauriot ovat sienen pääleviämistie terveeseen metsikköön. Sienen tuhot jatkuvat ja lisääntyvät kasvupaikalla myös seuraavassa puusukupolvessa ilman erityistoimia uudistamisen yhteydessä. Kesähakkuissa juurikäävän leviämistä voidaan torjua biologisesti kaatosahauksen yhteydessä kantoihin levitettävällä harmaaorvakkasienivalmisteella. Myös 30-% urealiuoksella päästään hyviin tuloksiin. Juurikäävän torjuntaa on tuettu vuodesta 1997 lähtien valtion varoista. Nykyisin yksityismetsänomistajalle voidaan myöntää kantokäsittelyyn kestävän metsätalouden rahoituksesta annetun lain (1094/1996) mukaista tukea sekä kantokäsittelyn ainekustannuksiin että osaan levityskustannuksia juurikäävän riskialueella (MMM:n asetus 560/2001). Kantokäsittely on mukana Tapion Hyvän metsänhoidon suosituksissa ja työlaji on ohjeistettu hyvin Tapion metsänhoidon seurannan maastotarkastusohjeissa. Kantokäsittelyn lisäämistä edellytetään myös FFCS - metsäsertifiointijärjestelmässä. Keväällä 2003 tehtiin esitys Euroopan komissiolle, että enintään
14 13 nykyisen biologiseen torjuntaan tarkoitetun tuen tasoista tukea aletaan myöntää myös juurikäävän mekaaniseen torjuntaan, kantojen korjuuseen uudistushakkuissa todetuilla tuhoalueilla. Muita tärkeitä pääpuulajejamme vaivaavia sienitauteja ovat männynversosurma (Gremmeniella abietina), runsaslumisilla alueilla männyntaimien tappava männyntalvihome (Phacidium infestans) sekä ruostetaudit ja karisteet. Ruostetaudeista yleisiä ovat kuusensuopursuruoste (Chrysomyxa ledi), koivunruoste (Melampsoridium betulinum) ja männynversoruoste (Melampsora pinitorqua), karisteista männynharmaakariste (Lophodermella sulcigena), männynkariste (Lophodermium seditiosum) sekä kuusenkariste (Lophodermium piceae). Taudit esiintyvät epidemialuonteisesti, ja niistä aiheutuu juurikäävästä poiketen tuhoja vain ajoittain. Taudinaiheuttajien vaikutus puuhun jää yleensä lyhytaikaiseksi ja puut toipuvat tuhosta. Taudit aiheuttavat kuitenkin kasvutappioita, ja sienitautien heikentämä puu on otollinen kohde muille tuhonaiheuttajille. Epideemisten sienitautien tuhoja esiintyy vuosittain pienialaisesti jossain päin Suomea. Pahin maassamme tunnettu sienitautiepidemia sattui kesällä 1982, jolloin männynversosurman takia jouduttiin uudistamaan tuhansia hehtaareita nuoria männiköitä Etelä- ja Keski-Suomessa. Samaan aikaan esiintyi laajoja taimikkotuhoja myös Pohjois-Suomessa. Kasvutappioita aiheuttavia tuhoja oli tuolloin yli hehtaarin alueella. Lieviä epidemioita esiintyi samoilla alueilla vielä vuosina 1985 ja Tämän jälkeen tautia on esiintynyt jonkin verran muutaman vuoden välein varsinkin Länsi-Suomessa ja Lapissa. Sateinen, viileä kasvukausi, jolloin lämpösumma jää alhaiseksi, heikentää puita, mutta edistää sieni-itiöiden kehittymistä, josta voi seurata tautiepidemian alkuunpääsy. Vuonna 1982 pahimmat männynversosurmatuhot kohdistuivat metsiköihin, joiden uudistamisessa oli käytetty kasvupaikalle sopimatonta, yleensä liian eteläistä siemenalkuperää. Laajat, vakavia tuhoja aiheuttavat sienitautiepidemiat ovat toistaiseksi olleet Suomessa melko harvinaisia. Ilmaston lämpeneminen ja sen myötä maamme rajojen ulkopuolelta mahdollisesti leviävät tulokaslajit voivat tuoda mukanaan uudenlaisia riskejä. Metsätaloudellisesti tärkeiden puulajien osalta riski ei näytä kovin suurelta. Suurin riski lienee juurikääpätuhojen leviäminen pohjoiseen päin. Juurikäävän leviämisen estämiseksi tehdyt panostukset pienentävät tätä riskiä ja näkyvät myös aikaa myöten tyvilahon ja tyvitervaksen leviämisen hidastumisena ja toivottavasti myös vähenemisenä metsissämme Tiedonsaanti metsätuhojen aiheuttajista Tietoa metsätuhojen aiheuttajista saa metsänhoitoyhdistyksistä, metsäkeskuksista ja metsäntutkimuslaitoksesta (Metla). Metla kerää tuhohavaintoja ja koostaa niistä vuosittain raportin maa- ja metsätalousministeriölle. Internetissä toimii Metlan Metinfo Metsien terveys -palvelu (www.metla.fi/metinfo/metsienterveys/), joka on maksuton, kaikille avoin tietopalvelukokonaisuus. Siihen kuuluvat mm. metsätuho-opas, tuhojen interaktiivinen tunnistuspalvelu, tiedot Suomen metsien tilasta, raskasmetallikuormituksesta sekä Metlan tuhoneuvojien yhteystiedot. Lisäksi sivuilta löytyvät Metlan ministeriölle koostamat vuosiraportit, tuhoennusteet, ajankohtaista tietoa metsien terveyteen liittyvästä tutkimuksesta ja metsien terveyteen liittyvä lainsäädäntö. Palvelua kehitetään jatkuvasti, ja nyt suunnitteilla on tuhohavaintojen ilmoittamismahdollisuus ja siten kerättävä tuhorekisteri, jota voisi tarkastella esimerkiksi teemakarttoina. 2.4 Lähialueiden tuhotilanne Keski-Eurooppa Keski-Euroopassa on ollut viime aikoina laajoja myrskytuhoja noin kymmenen vuoden välein. Viimeisimmät tuhoisat myrskyt olivat Vivian vuonna 1990, joka kaatoi 115 milj. m³ puuta, ja Lothar vuonna 1999 lähes 200 milj. m³.
15 14 Taulukko 5. Keski-Euroopan viimeisimpien laajojen myrskyjen kaatamat puumäärät. Myrsky alue milj. m³ Vivian yhteensä 115 Lothar yhteensä 200 Ranska 140 Saksa 30 Sveitsi 13 Tanska 4 Ruotsi 5 Lotharin kaatamat puumäärät olivat puolitoistakertaiset normaaleihin vuotuisiin hakkuihin verrattuna (Metsien tila Euroopassa ). Näin suuria määriä myrskynkaatoja ei pystytty korjaamaan kokonaan ennen kirjanpainajien ja muiden tuhohyönteisten iskeytymistä ja uuden sukupolven aikuistumista. Tuholaisongelmat pahenivat huomattavasti mm. Ranskassa ja Sveitsissä. Keski-Euroopassa tuholaisilla on usein kaksi sukupolvea, kun meillä sääolot sallivat vuodessa vain yhden sukupolven. Esimerkiksi Sveitsissä (Kuva 2.) kirjanpainajien määrät ovat kohonneet huomattavasti myrskytuhojen jälkeen 1980-luvun alussa, 1990 ja Merkillepantavaa on, että tuholaismäärät ovat olleet suurimmallaan toisena tai kolmantena myrskyn jälkeisenä kesänä (Waldschutz - Aktuell - 1 / 2003). Kuva 2. Kirjanpainajan tuhokohteiden (oikeanpuoleinen asteikko), torjuntahakkuin korjatun ja pystyyn jätetyn vaurioituneen puun määrä (vasen asteikko) Sveitsissä viimeisen kahdenkymmenen vuoden aikana. (Kuva Eidg. Forschungsanstalt WSL, Phytosanitärer Beobachtungs - und Meldedienst PBMD) Pohjoismaat Ruotsin ja Norjan kirjanpainajaongelmat saivat alkunsa 1960-luvun loppupuolen myrskytuhoista. Useiden perättäisten myrskytuhojen takia kirjanpainajakannat pääsivät kasvamaan niin isoiksi, että kun vuonna 1969 sattui laajempi myrskytuho, kykenivät kirjanpainajat valloittamaan terveitäkin puita laajentaen vuosi vuodelta tuhoaluetta. Tilannetta pahensi vielä 1970-luvun puoliväliin osuneet
16 15 kuivat kaudet, mitkä altistivat kuusia kaarnakuoriaisille. Kirjanpainajia torjuttiin hävittämällä niiden valtaamia kuusia. Lisäksi käytettiin lukuisia feromoniansoja, mutta niiden tehoon tuhojen torjunnassa ei oltu kovin tyytyväisiä. Lopullisesti kirjanpainajatuhojen katsottiin olevan ohi vasta 1980-luvun puolivälissä (Austarå ym. 1983, Ehnström ym. 1998, Harding ym. 1998). Kirjanpainajakantojen seuranta feromoniansoilla aloitettiin Norjassa vuonna 1979 (Granbarkbillen ) ja Tanskassa kantoja seurattiin vuosina Viime vuosien myrskyt ovat olleet Ruotsissa hieman heikompia kuin meillä. Janika-myrsky kaatoi lähinnä Keski-Ruotsissa 2 milj. m³ ja pari kuukautta myöhemmin Etelä-Ruotsissa myrsky kaatoi samaten 2 milj. m³ metsää. Säännökset vaativat, että kuorellista havupuuta saa jäädä metsään korkeintaan 5 m³ hehtaarille. Ruotsissa on samat aikarajat mänty- ja kuusipuun metsästä poistamiselle kuin Suomessakin (Skador på skog 2001 ja 2002). Muista tuholaisista viime aikoina huolta Ruotsissa ovat nostattaneet laajat männynversosurman aiheuttamat tuhot ja versosurman heikentämissä puissa lisääntyneet ytimennävertäjät (Skador på skog 2001 ja 2002). Myös Ruotsissa ollaan uudistamassa metsänsuojelulainsäädäntöä. Venäjän Karjala Venäjän Karjalassa tuholaistilanne on hyvin samantyyppinen kuin Suomessa (Yakovlev suul.). Laajimmat tuhot aiheuttavat mäntypistiäiset (Diprionidae) ja harvemmin muut neulastuholaiset, kuten mäntymittari (Bupalus piniarius) ja mänty-yökkönen (Panolis flammea). Laajoja kaarnakuoriaistuhoja ei ole sattunut ja muutenkin kannat ovat melko matalat. Paanajärven ja ehdotetun Kalevalan kansallispuistojen alueella on tehty tarkat hyönteisselvitykset (Yakovlev ym. 2000) eikä niissä ole havaittu vakavampia tuhoja. Mielenkiintoinen kohde on 600 ha tuhoalue, jota on seurattu vuosittain myrskyn kaadettua puut vuonna Toistaiseksi kirjanpainajatuhoja ei ole alueelta tai sen ympäristöstä havaittu (Yakovlev suul.). Heikentyneissä ja kuolevissa männyissä esiintyy ytimennävertäjiä (Tomicus spp.) ja ukkoniluria (Dendroctonus micans), mutta ne tuskin koskaan iskeytyvät terveisiin puihin. Vastaavasti kuusiin iskeytyvät Monochamus urussovi, etenkin paloalueilla, sekä kuusijäärät (Tetropium spp.), pikikärsäkkäät (Pissodes spp.) ja monikirjaajat (Polygraphus spp.), jotka ovat Karjalan alueella pääsääntöisesti sekundaarisia tuholaisia. Karjalassa ongelmana on lehtipuuvaltaisuus, ja männyntaimikoita turmelee lähistön runsaissa haavikoissa lisääntyvä männynversoruoste (Melampsora pinitorqua). Juurikäävät (Heterobasidion spp.) ja mesisienet (Armillaria spp.) ovat myös kasvava ongelma. Samoin abioottisten tuhojen merkitys on kasvamassa. Tuhojen lisääntymisen syyksi todetaan usein ilmastomuutokset ja ongelmat puiden vesitaloudessa. Viro Virossa metsätuhojen takia uudistettavien metsien määrä on ollut lievässä nousussa 1990-luvulla. Vuonna 2000 tuhojen takia uudistettiin yli 1200 ha metsiä. Syinä ovat olleet juuristotaudit ja epäedullinen vesitalous (Estonian forestry yearbook 2000, 2001). Kaikkiaan tuhoja on esiintynyt ha vuosittain. Myrskyt aiheuttivat tuhoja heinäkuussa 2001 ja 2002 etenkin Koillis- Virossa, ja 2002 myös Tarton seudulla. Kaarnakuoriaistuhoja ei kuitenkaan ole suuremmissa määrin havaittu Koillis-Viron talousmetsissä. Myrskyn kaatamat puut saatiin korjattua metsistä pois kesän aikana, ja parveilukin oli suurimmaksi osaksi ohi myrskyjen aikaan. Kirjanpainajalla on Virossa osittain kaksi sukupolvea vuodessa, mikä mahdollistaisi kirjanpainajakantojen nopean kasvun. Toinen sukupolvi talvehtii kuoren alla, ja erittäin kylmä talvi 2002/03 tappoi useimmat kirjanpainajat. Myrskyn runtelemissa suojelluissa metsissä kaarnakuoriaisia on ollut runsaammin ja kirjanpainajien pystyyn tappamia kuusia on paljon.
17 16 Kirjanpainajakannat ovat runsaammat Etelä- ja Itä-Virossa, missä viimeisimmät myrskyt eivät riehuneet samalla lailla kuin pohjoisempana. Sen sijaan siellä on ollut jatkuvasti pienempiä tuhoalueita, jotka ovat suosineet kirjanpainajien kantojen kasvua (Heino Ounap kirj.). 2.5 Myrskyt, metsäpalot ja monimuotoisuus Myrskyt ja metsäpalot ovat tärkeä osa boreaalisten havumetsien luontaista dynamiikkaa. Luonnontilaisen metsän lahopuun määrä riippuu kasvupaikan tuottokyvystä, lahoamisnopeudesta ja häiriöiden voimakkuudesta sekä esiintymistiheydestä. Luontaiset häiriöt kasvattavat lahopuun määrää alueellisesti, saavat aikaan runsaslahopuustoisia nuoren metsän sukkessiovaiheita ja luovat paikallisesti merkittäviä lahopuukeskittymiä. On arvioitu, että Etelä-Suomen tuoreen kankaan kuusikoissa olisi luontaisessa tilassa keskimäärin kuutiometriä lahopuuta hehtaarilla. Metsäpalon tai myrskyn jälkeen lahopuuta voi olla hehtaarilla useita satoja kuutiometrejä. Luontaisten häiriötekijöiden merkitys metsäekosysteemille näkyy lahopuusta riippuvaisten, ns. saproksyylilajien suurena lukumääränä. Suomen metsissä lahopuusta riippuvaisia lajeja on arvioitu olevan , mikä on noin % kaikista metsälajeista (Siitonen 2001). Ihmisen toiminta on muuttanut voimakkaasti metsien luontaista häiriödynamiikkaa. Metsätalouden toimenpiteet yleensä tähtäävät mahdollisimman pieneen luonnonpoistumaan ja mahdollisimman suureen hakkuukertymään, jolloin lahopuuta kertyy metsään niukasti. Metsäpalot sammutetaan tehokkaasti ja myrskyissä kaatunut puusto korjataan tarkasti metsistä. Lahopuuta onkin talousmetsissä huomattavasti vähemmän kuin luonnontilaisissa metsissä. Yhdeksännen valtakunnan metsien inventoinnin (VMI 9) mukaan lahopuuta on Etelä-Suomen metsissä keskimäärin 2,5 kuutiometriä hehtaarilla. Uhanalaisten lajien II seurantaryhmän selvityksen mukaan lahopuun väheneminen on tärkeimpänä uhkana 285 uhanalaiselle ja 131 silmälläpidettävälle lajille (Rassi ym. 2000). Uhanalaiseen lahopuusta riippuvaiseen lajistoon kuuluu mm. hyönteisiä ja sieniä. Metsäpaloista hyötyviä putkilokasveja, sieniä ja hyönteisiä on satoja ja kuloista täysin riippuvaisia lajeja kymmeniä. Elinympäristön lahopuusta riippuvaisten lajien lukumäärä lisääntyy logaritmisesti lahopuun määrän kasvaessa (Martikainen ym. 2000). Monet lajit tarvitsevat elinympäristössään kuitenkin tietyn kynnysarvon ylittävän määrän lahopuuta selviytyäkseen. Lahopuun tilavuuden lisäksi saproksyylilajien määrään ja lajiston rakenteeseen vaikuttavat oleellisesti lahopuiden puulaji- ja ikäjakauma, lahosukkessiovaiheiden monimuotoisuus sekä lahoavien runkojen järeys. Lisäksi maapuiden lajisto poikkeaa kuolleiden pystypuiden lajistosta. Viimeisen vuosikymmenen aikana metsätaloudessa on kiinnitetty yhä enemmän huomiota metsäluonnon monimuotoisuuden suojeluun ja tarkoituksenmukaiseen lisäämiseen. Lahopuun määrän lisääminen ja tulen vaikutuksen hallittu hyödyntäminen ovat keskeisiä työkaluja talousmetsien luonnonhoidossa ja luonnonsuojelualueiden ennallistamisessa. Luonnonhoidon ja ennallistamisen haasteena on luoda runsaslahopuustoisten luonnontilaisten tai luonnontilaisen kaltaisten elinympäristöjen alueellinen verkosto ja ylläpitää tällaisten elinympäristöjen jatkumoa pitkällä aikavälillä (Kuuluvainen 2002). Myrskytuhot ja metsäpalot ym. häiriöt saattavat luoda luonnonsuojelullisesti arvokkaita kohteita, joita ennallistamisella pyritään keinotekoisesti saamaan aikaan.
18 17 3 Varautumiseen ja vahinkojen vähentämiseen tähtäävät keinot 3.1 Ennakoivat toimenpiteet Metsänhoito ja metsäsuunnittelu Metsien terveyden ylläpito Metsien terveyttä voidaan ylläpitää monin tavoin käytännön metsätaloudessa. Useimpiin metsätuholaisiin ja sienitauteihin voidaan vaikuttaa tehokkaammin ennakoivilla toimenpiteillä kuin alkuun päässeiden tuhojen torjunnalla. Kantojen käsittely biologisella torjunta-aineella tai urealiuoksella on avainasemassa juurikääpätuhojen torjunnassa. Juurikääpää voidaan torjua myös mekaanisesti poistamalla kannot uudistusalalta. Kantokäsittelyä ja juurikäävän mekaanista torjuntaa tuetaan valtion kestävän metsätalouden rahoituksesta annetun lain rahoituksella. Tärkeimpien tuhohyönteisten populaatiot pysyvät alhaisella tasolla, kun niiden lisääntymispaikoiksi ei ole tarjolla tuoretta kuoripäällistä havupuutavaraa. Metsänviljelyaineiston alkuperä Vuosina keskimäärin puolet metsänuudistusaloista on istutettu, 20 % kylvetty ja 30 % uudistettu luontaisesti. Uudistamisessa käytetyn metsänviljelyaineiston alkuperällä on suuri vaikutus metsikön tuhonkestävyyteen ja alkuperältään sopivan aineiston käyttö kuuluu sertifiointiperusteisiin. Kasvupaikan ilmasto-olosuhteisiin sopeutumattoman metsänviljelyaineiston käyttö johtaa ennemmin tai myöhemmin metsänterveysongelmiin tai jopa laajoihin metsätuhoihin. Vuoden 2003 alusta metsänviljelyaineiston kaupan esteet poistuivat EU-maiden väliltä, ja aineiston alkuperää koskeva dokumentointi ja pakkausmerkinnät yhdenmukaistettiin. Uudessa järjestelmässä metsänviljelyaineiston ostajalle on tarjottava kaikki tarvittavat tiedot metsänuudistamiseen hankittavien siementen ja taimien valintaa varten. Vastuu siitä, että kasvupaikalle valitaan kestäviä, terveitä ja kehityskelpoisia siemeniä ja taimia, on kuitenkin viime kädessä ostajalla ja metsänomistajalla. Puulaji Kasvupaikalle sopiva puulaji auttaa yleensä tuhojen ennaltaehkäisyssä. Tuulen ja lumen vaikutus puuhun riippuu latvuksen koosta ja muodosta, rungon pituudesta ja paksuudesta sekä juuriston ominaisuuksista. Havupuut ovat yleensä herkempiä tuulivaurioille kuin lehtipuut. Lehtipuiden tuulituhoriskiin vaikuttaa merkittävästi vuodenaika: talviasuiset lehtipuut kestävät varsin hyvin kovaakin tuulta, mutta kesällä lehvästö lisää tuulituhoriskiä. Kuusi suurilatvuksisena ja juuristoltaan pinnallisena puulajina on pääpuulajeistamme herkin tuulituhoille. Mänty puulajina kestää tuulta paremmin kuin kuusi, koska männyllä on syvemmälle ulottuva juuristo ja suhteellisesti pienempi latvus. Nuoret männiköt ovat toisaalta alttiimpia lumituhoille kuin kuusikot. Taimikonhoito ja harvennushakkuut Harvennushakkuu lisää aina hetkellisesti tuulen vaikutusta ja metsikön myrskytuhoriskiä. Tuhoriski kuitenkin vähenee muutamassa vuodessa harvennuksen jälkeen puuston sopeutuessa muuttuneisiin olosuhteisiin. Pitkään hyvin tiheinä kasvatetut metsiköt, joiden puusto on solakkaa tai jopa riukuuntunutta, ovat erityisen herkkiä myrsky- ja lumituhoille, joten oikea-aikainen taimikonhoito sekä vähentää tuhoriskiä että lisää taloudellisesti arvokkaan runkopuun tuotosta. Tuhoriski on erityisen suuri, jos harvennettu metsikkö rajautuu aukeaan alueeseen. Aukeaan rajoittuvan
19 18 harvennettavan metsikön myrskytuhoriskiä voidaan kuitenkin pienentää jättämällä kuvion reunaan lievemmin harvennettu kaista. Harvennuksen yhteydessä suoritettu lannoitus lisää tuhoriskiä. Vallitsevan tuulen suuntaiset nousevat rinteet ja korkeat maastonkohdat ovat maastossa herkimpiä tuulen vaikutuksille. Tällaisten alueiden voimakas harvennus altistaa puuston myrskytuhoille. Uudistushakkuu Uudistusalan pinta-alaa tärkeämpi myrskytuhoriskiin vaikuttava tekijä on uudistusalan reunan määrä. Neljällä yhden hehtaarin aukolla (kukin 100m x 100m) on yhteensä jopa kaksi kertaa enemmän tuulelle altista reunametsää kuin yhdellä neljän hehtaarin (200m x 200m) aukolla. Tosin käytännössä aukon kokoon ja sijoitteluun vaikuttavat myös topografia ja ympäröivät metsikkökuviot. Uudistusalojen suunnittelussa kannattaa kuitenkin mahdollisuuksien mukaan pyrkiä luomaan mahdollisimman vähän metsän ja uudistusalan välistä reunaa. Tuulituhoriskiä voidaan vähentää vierekkäisten metsäkuvioiden uudistushakkuun ja harvennuksen oikealla ajoittamisella. Myös suojuspuuhakkuita suunniteltaessa on otettava huomioon myrskytuhoriski. Metsänkäsittely sähkölinjojen läheisyydessä Pyry ja Janika -myrskyt aiheuttivat yhteiskunnallisesti merkittäviä vahinkoja etenkin sähkönjakeluverkostossa. Asiaa ovat selvittäneet Timo Viitanen (2002) sisäasiainministeriöstä ja Jarl Forstén (2002) kauppa- ja teollisuusministeriöstä. Myrskyissä johtojen päälle kaatui n puuta ja vikoja aiheutui vuorokauden aikana n. kaksi kertaa enemmän kuin normaalina vuonna yhteensä. Myrskyjen aiheuttamien tuhojen korjauskustannukset sähkönjakeluyhtiöille ylittivät 10 milj. euroa. Oikealla metsänkäsittelyllä voidaan ratkaisevasti vähentää myrskyn ja lumen aiheuttamia sähkönjakeluhäiriöitä. Sähkölinjaan rajautuvista metsiköistä on suositeltavaa poistaa harvennuksen yhteydessä puut, jotka todennäköisimmin voisivat kaatua tai taipua sähköjohtojen päälle. Sähköyhtiöitten asentajien havaintojen mukaan lumen painosta taipuvat solakkarunkoiset lehtipuut ovat varsin usein syynä sähkökatkoksille. Siemenpuita ja säästöpuuryhmiä ei tule koskaan sijoittaa niin, että ne voisivat myrskyssä kaatua sähköjohtojen päälle. Leimikot tulisi rajata siten, että sähkölinjan viereen ei jää kapeita, tuulen vaikutukselle alttiita pystypuukaistaleita. Lisäksi verkonhoitajalle tulisi antaa oikeus poistaa johtojen päälle kaatumaisillaan olevat puut. Laajojen myrskytuhojen yhteydessä vikojen ja vahinkojen laajuuden kartoittamiseen suositellaan helikopteria tai lentokonetta. Metsäsuunnittelun apuvälineet Käytännön metsäsuunnittelussa toimivia malleja ei toistaiseksi ole käytettävissä metsäpalo-, myrsky- tai lumituhoriskin arvioimista varten. Suunnittelun työkalut, joiden avulla voidaan tutkia eri metsänhoitovaihtoehtojen vaikutusta puuston tuhoriskiin lyhyellä ja pidemmällä aikajänteellä, edellyttävät nykyisiä metsätaloussuunnitelmia tarkempia tietoja puustosta, topografiasta sekä alueellisesta tuuli- ja lumi-ilmastosta. Näiden tietojen avulla olisi mahdollista hyödyntää mekanistisia myrsky- ja lumituho- ja tuulikenttämalleja sekä metsäpalomalleja metsäsuunnittelussa. Tuhoriskimallien integrointi metsäsuunnittelun tietojärjestelmiin voisi olla hyödyllistä ainakin alueilla, joilla tuhoja on esiintynyt useimmin. Työryhmä esittää, että hyvän metsänhoidon suosituksia täydennetään myrsky- ja lumituhoriskin vähentämiseen tähtäävillä suosituksilla sekä sähkölinjojen lähellä kasvatettavien metsiköiden käsittelyohjeilla. Edellä mainittuja suosituksia ja ohjeita, metsänviljelyaineiston alkuperän ja laadun sekä hyönteis- ja sienituhojen ennaltaehkäisyn merkitystä tulee korostaa metsänomistajille ja metsäammattilaisille suunnatussa koulutuksessa ja
20 19 neuvonnassa. Juurikäävän torjuntaan on osoitettava riittävästi kestävän metsätalouden rahoituslain nojalla myönnettävää rahoitusta. Myrsky- ja lumituhojen riskin sekä metsäpaloriskin arvioimista helpottavien metsäsuunnittelun apuvälineiden kehitystyötä ja tutkimusta tulee jatkaa Metsätieverkoston ylläpito Kattava ja hyväkuntoinen metsätieverkosto helpottaa metsätuhojen torjuntaa. Suomen talousmetsiin on luotu 1930-luvulta alkaen varsin kattava metsätieverkosto. Metsäteiden kokonaispituus on noin km, eli lähes yhtä paljon kuin muun yhteistiestön pituus. Metsäteiden rakentamisessa onkin pitkälti siirrytty uusien teiden rakentamisesta nykyisen tieverkoston kunnossapitoon ja perusparannukseen. Metsäteiden kunnosta huolehtiminen parantaa valmiutta toimia nopeasti ja tehokkaasti metsäpalon, myrskyn tai muun laajan ja äkillisenmetsätuhon sattuessa. Pysyvien metsäteiden rakentamista on rahoitettu metsänparannusvaroilla ja myöhemmin kestävän metsätalouden rahoituslain nojalla. Tukea myönnetään myös metsäteiden perusparannukseen. Valtion rahoituksella perustetun tien normaali kunnossapito on tieosakkaiden velvollisuus ensimmäiset 15 vuotta. Työryhmä katsoo, että hyväkuntoinen metsätieverkosto parantaa merkittävästi valmiutta torjua erilaisia metsätuhoja. Kestävän metsätalouden rahoituslain mukaista valtion tukea tulee ohjata metsäteiden perusparannukseen riittävästi, jotta metsätieverkon kunto säilyy hyvänä myös tulevaisuudessa Metsäpalojen ilmavalvonta Metsäpalojen valvontaa on tehostanut lentovalvonnan käyttöönotto 1970 luvulta alkaen. Lentovalvonta kattaa koko maan 26 tähystyslentoreitin verkostolla. Lentovalvonnan tehokkuus perustuu mm. palojen nopeaan havaitsemiseen sekä palojen tarkkaan paikantamiseen ja tarvittaessa palokunnan opastamiseen palopaikalle. Uuden viranomaisten viestintään otetun viestintäverkon VIRVEn käyttökokemukset valvontalentojen yhteydessä ovat olleet lupaavia, koska viestiyhteyksiä on voitu pitää suoraan niin hätäkeskukseen kuin hälytystehtävässä olleeseen ajoneuvoon. Erittäin suuri merkitys lentovalvonnalla on katsottu olevan luvattomien avotulien ennalta ehkäisyssä. Lentovalvonta tekee vuosittain yli 900 savuhavaintoraporttia viranomaisille, joista suurin osa on luvattomia avotulia. Metsäpalohavaintoja lentovalvonta on viime vuosina raportoinut keskimäärin 115 paloa/kesä. Metsäpalotorneja ei enää ylläpidetä, vaan suurin osa niistä on purettu. Tähystyslennot ovatkin erityisen tärkeitä harvaan asutuilla alueilla, mikä on otettu huomioon kohdistamalla ilmavalvontarahoitusta Oulun- ja Lapin läänien alueelle. Satelliittien avulla voidaan myös havaita metsäpaloja sekä Suomessa että lähialueilla. Ilmastonmuutosta kuvaavat skenaariot ennustavat, että metsäpaloriskit lisääntyvät Suomessa mm. kesien pidentymisen, ilmaston lämpenemisen ja haihdunnan lisääntymisen seurauksena. Ilmastoskenaariossa on pidetty myös tuulisuuden lisääntymistä Suomen alueella mahdollisena. Tuulisuuden lisääntyminen lisäisi väistämättä suurpalojen todennäköisyyttä. Kun metsäpaloja tulevaisuudessa siis syttyy useammin ja niistä voi useammin syntyä suurpalo, on tärkeää, että metsäpalot havaitaan mahdollisimman ajoissa. Työryhmä pitää tärkeänä, että metsäpalojen ilmavalvontaa jatketaan ja kehitetään.